Rubens Barrichello

Rubensas Barikelas (; g. 1972 m. gegužės 8 d. San Paule, Brazilijoje) – Formulės 1 lenktynininkas iš Brazilijos. Iki 2011 m. sezono pabaigos brazilas buvo labiausiai patyręs lenktynininkas rikiuotėje – jis dalyvavo 19 sezonų ir 326 lenktynėse. Nuo 2012 m. R. Barrichello lenktyniauja IndyCar čempionate.

 Biografija 
Barrichello gimė San Paulo mieste, Brazilijoje. Jo tėvas ir dėdė turėjo tokį patį vardą – Rubensas. Taip pat sutampa Barichello ir tėvo gimimo dienos – gegužės 23. Rubensą Barrichello dažnai vadina Rubinho (portugališkai mažas Rubensas), tai ir tapo jo pravarde.

Barrichello yra vedęs žmoną Silvaną ir turi du sūnus – Eduardo (g. 2001 m.) ir Fernando (g. 2005 m.).

Prieš išvykdamas į Europą 1990 m. kovoti su Lotus Formula Vauxhall čempionate, jis penkis kartus tapo savo šalies kartingų čempionu. Jau pirmaisiais metais laimėjo čempionatą ir po to iš karto perėjo į British Formula 3 čempionatą. Jo metu nugalėjo Davidą Coulthardą. 1992 m. jis užėmė trečiąją vietą Formula 3000 serijoje ir 1993 m. būdamas 21 m. startavo Formulės 1 Jordan ekipoje.

 Formulės 1 karjera 

 Jordan (1993–1996) 
Barrichello startas Formulėje 1 buvo įspūdingas. Savo trečiose lenktynėse Europos GP jis labai drėgnose lenktynėse jis startavo 12 vietoje, tačiau jau pirmo rato pabaigoje buvo 4-tas. Vėliau jis pakilo į trečiąją vietą, aplenkęs Damoną Hillą ir Alainą Prostą, tačiau nebaigė lenktynių dėl kuro problemų. Tais metais jo Jordan bolido patikimumas buvo itin silpnas, tad jis sugebėjo baigti tik kelias lenktynes.

1994 m. sezoną Rubensas pradėjo puikiai finišuodamas ketvirtas Brazilijoje ir trečias Ramiojo vandenyno GP. Tačiau trečias GP San Marine susiklostė labai blogai – per penktadienio treniruotes brazilas atsitrenkė į saugos sienelę ir prarado sąmonę, kai liežuvis užblokavo kvėpavimo takus. Tose pačiose lenktynėse žuvo kitas brazilas – Rubenso draugas Ayrtonas Senna, o per kvalifikaciją – austras Rolandas Racenbergeris (Dėl šių trijų nelamių tas savaitgalis vadinamas Juoduoju savaitgaliu). Nepaisant šių tragiškų įvykių Rubensas sugebėjo atsitiesti ir lenktyniavo sėkmingai. Jis pelnė Pole poziciją Belgijoje, taip pat lyderiavo Portugalijos GP metu. Sezoną jis baigė 6 vietoje su 19 taškų, aplenkdamas savo komandos draugą Eddie Irvine’ą, kuris surinko 6 taškus.

1995 m. sezono geriausiu rezultatu buvo antroji vieta Kanados GP, tačiau Jordan bolidą ir vėl kamavo patikimumo problemos. Sezoną jis baigė 11-tas su 11 taškų ir vėl aukščiau už Irvine’ą.

1996 m. vėl buvo tikimasi gerų Jordan rezultatų, nes komanda pasirašė sutartį su nauju variklių tiekėju Peugeot. Keletą kartų Rubensas buvo arti podiumo, finišuodamas ketvirtas Argentinos ir Didžiosios Britanijos GP. Tačiau gale sezono brazilas nesutarė su komandos vadovybe ir pasirašė naują sutartį su naujai sukurta Stewart ekipa.

 Stewart (1997–1999) 
Pirmieji ekipos metai Formulėje 1 buvo labai sunkūs. Barrichello sugebėjo finišuoti tik trejose lenktynėse, iš kurių tik vienose pelnė taškus – užėmęs antrą vietą Monako GP jis sezoną baigė 13-oje vietoje.

Kiti metai taip pat nebuvo labai sėkmingi ekipai – dvi penktos vietos leido brazilui surinkti 4 taškus ir sezoną baigti 12-oje vietoje.

Geriausi metai su Stewart Rubensui buvo 1999. Tris kartus finišavus ant trečiosios podiumo vietos, leido brazilui surinkti 21 tašką ir būti 7 vietoje. Sezono metu brazilą pastebėjo Ferrari ekipos vadovas Jean’as Todt’as, tad sezono pabaigoje Barrichello pasirašė sutartį su italų ekipa.

 Ferrari (2000–2005) 
Savo debiutiniame sezone su italų komanda Rubensas pelnė savo pirmąją karjeros pergalę Vokietijos GP. Šios pergalės brazilas siekė net 7 metus ir tapo ilgiausiai iki pirmosios pergalės lenktyniavusiu pilotu. Ant podiumo brazilas kopė net 8 kartus ir tai jam padėjo būti 4 sezono pabaigoje po Michael Schumacher, David Coulthard ir Mika Hakkinen.

Kitais metais ant podiumo brazilas buvo dar daugiau – 10 kartų. Sezoną jis baigė trečias su 56 taškais.

2003 m. jis pelnė dar dvi savo pergales ir padėjo savo ekipai ir komandos draugui tapti čempionais, surinkęs 65 taškus ir būdamas 4-tas.

2004 m. buvo Ferrari dominavimo sezonas, tad ir iki šiol tai buvo pats sėkmingiausias sezonas Barrichello karjeroje. Iš 18 GP jis tik 4 kartus nelipo ant apdovanojimų pakylos, o du kartus šventė pergales. Sezono pabaigoje jis turėjo 114 taškų ir nusileidęs tik čempionu tapusiam Michaeliui Schumacheriui buvo antras.

Kitame sezone Ferrari ekipa kentėjo nuo padangų taisyklių pakeitimo. Italai naudojo Bridgestone padangas, kurios ženkliai nusileisdavo lenktynėse nuo konkurentų Michelin. Sezone geriausi pasiekimai buvo dvi antros vietos Australijoje ir JAV GP, kuriame dalyvavo tik Bridgestone padangas naudojančios komandos. Sezoną jis baigė su 38 taškais 8-oje vietoje. Tai buvo blogiausias jo sezonas su Scuderia Ferrari.

 Honda (2006–2008) 

2005 m. pabaigoje brazilas pranešė, kad paliks Ferrari ekipą ir pereis į Honda komandą.

Jo laimingas numeris yra 11, nes jo karto numeris, kai jis laimėjo savo pirmas lenktynes buvo toks pat, tad ir Honda ekipoje jam pavyko gauti 11-tą numerį.

Debiutinis sezonas su Honda ekipa klostėsi sunkiai. Kaip teigė pats brazilas, naujasis bolidas neatitiko jo vairavimo stiliaus, ypač kalbant apie stabdymą, todėl jis dažnai nusileisdavo savo komandos draugui Jenson’ui Button’ui. Sezone jis du kartus finišavo ketvirtoje vietoje (Monake ir Vengrijoje). Sezoną brazilas baigė septintoje vairuotojų įskaitos vietoje su 30 taškų, 26 mažiau, nei surinko Button’as.

2007 m. sezonas Honda ekipai buvo tragiškas. Dėl bolido greičio stokos Barrichello geriausias rezultatas sezone buvo devintoji vieta Didžiosios Britanijos GP. Sezono pabaigoje jis buvo 20 vietoje, atsilikęs nuo tokių silpnesnių komandų pilotų kaip Takuma Sato su Super Aguri ir Adrian’o Sutil’o su Spyker.

Pirmuosius savo taškus 2008-ųjų sezone brazilas pelnė Monake – 6 vieta. Po to vykusiose lenktynėse Kanadoje jis finišavo septintas. Didžiosios Britanijos GP, kuris vyko permainingomis oro sąlygomis, pasinaudojęs gera taktika brazilas po trejų metų pertraukos finišavo ant podiumo trečioje vietoje. Tačiau po šio etapo daugiau taškų brazilas sezone nepelnė ir baigė sezoną 14 vietoje su 11 taškų.

 Brawn GP (2009) 
Po 2008 m. sezono Honda ekipa susidūrė su rimtais finansiniais sunkumais ir nutarė pasitraukti iš Formulės 1. Likus mažiau nei mėnesiui iki naujojo sezono pradžios ekipą išgelbėjo buvęs jos vadovas Rossas Brawnas, kuris perpirko ekipą iš japonų ir ją pervadino į Brawn GP.

Jau pirmose 2009-ųjų Formulės 1 sezono lenktynėse Australijoje Rubensas tiek kvalifikacijoje, tiek dramatiškose lenktynėse liko antras ir įrodė, kad turėdamas greitą bolidą yra pajėgus kovoti dėl aukščiausių pozicijų. Brazilas sezono pabaigoje buvo 3 vietoje su 77 taškais.

 Williams (2010–2011) 
2009 m. lapkričio 2 d. Williams komanda patvirtino, kad kitąmet ekipoje lenktyniaus R. Barrichello ir naujokas Nico Hülkenberghttp://www.williamsf1.com/news/view/1182 . Lenktynininkų įskaitoje brazilas užėmė 10 vietą, o iškart po sezono pabaigos komanda patvirtino, kad jis lenktyniaus ir 2011 m.

2011 m. sezonas buvo visiškas nusivylimas tiek Williams ekipai, tiek jos lenktynininkams. Brazilas tik du kartus sugebėjo finišuoti taškų zonoje – 9 vietose. Surinkęs 4 taškus R. Barrichello užėmė 17 vietą galutinėje įskaitoje. Po sezono komanda nepratęsė sutarties su brazilu, o jis nutarė lenktyniauti IndyCar čempionate JAV.IndyCar. R. Barrichello lenktyniaus „IndyCar“ čempionate

 Formulės 1 rezultatai 
 Metai Komanda Pakaba Variklis12345678910111213141516171819VietaTaškai 1993 Sasol Jordan Jordan 193 Hart 1035 3.5 V10 RSARet BRARet EURRet SMRRet ESP12 MON9 CANRet FRA7 GBR10 GERRet HUNRet BELRet ITARet POR13 JPN5 AUSRet182 1994 Total Jordan Hart Jordan 194 Hart 1035 3.5 V10 BRA4 PAC3 SMRDNQ MONRet ESPRet CAN7 FRARet GBR4 GERRet HUNRet BELRet ITA4 POR4 EUR12 JPNRet AUS4619 1995 Total Jordan Peugeot Jordan 195 Peugeot A10 3.0 V10 BRARet ARGRet SMRRet ESP7 MONRet CAN2 FRA6 GBR11 GERRet HUN7 BEL6 ITARet POR11 EUR4 PACRet JPNRet AUSRet1111 1996 Benson & HedgesTotal Jordan Peugeot Jordan 196 Peugeot A12 EV5 3.0 V10 AUSRet BRARet ARG4 EUR5 SMR5 MONRet ESPRet CANRet FRA9 GBR4 GER6 HUN6 BELRet ITA5 PORRet JPN9814 1997 Stewart Ford Stewart SF01 Ford VJ Zetec-R 3.0 V10 AUSRet BRARet ARGRet SMRRet MON2 ESPRet CANRet FRARet GBRRet GERRet HUNRet BELRet ITA13 AUT14 LUXRet JPNRet EURRet136 1998 Stewart Ford Stewart SF02 Ford VJ Zetec-R 3.0 V10 AUSRet BRARet ARG10 SMRRet ESP5 MONRet CAN5 FRA10 GBRRet AUTRet GERRet HUNRet BELDNS ITA10 LUX11 JPNRet124 1999 Stewart Ford Stewart SF3 Ford CR-1 3.0 V10 AUS5 BRARet SMR3 MON9 ESPDSQ CANRet FRA3 GBR8 AUTRet GERRet HUN5 BEL10 ITA4 EUR3 MAL5 JPN8721 2000 Scuderia FerrariMarlboro Ferrari F1-2000 Ferrari 049 3.0 V10 AUS2 BRARet SMR4 GBRRet ESP3 EUR4 MON2 CAN2 FRA3 AUT3 GER1 HUN4 BELRet ITARet USA2 JPN4 MAL3462 2001 Scuderia FerrariMarlboro Ferrari F2001 Ferrari 050 3.0 V10 AUS3 MAL2 BRARet SMR3 ESPRet AUT3 MON2 CANRet EUR5 FRA3 GBR3 GER2 HUN2 BEL5 ITA2 USA15 JPN5 3 56 2002 Scuderia FerrariMarlboro Ferrari F2001Ferrari F2002 Ferrari 050 3.0 V10Ferrari 051 3.0 V10 AUSRet MALRet BRARet SMR2 ESPDNS AUT2 MON7 CAN3 EUR1 GBR2 FRADNS GER4 HUN1 BEL2 ITA1 USA1 JPN2 2 77 2003 Scuderia FerrariMarlboro Ferrari F2002Ferrari F2003-GA Ferrari 051 3.0 V10Ferrari 052 3.0 V10 AUSRet MAL2 BRARet SMR3 ESP3 AUT3 MON8 CAN5 EUR3 FRA7 GBR1 GERRet HUNRet ITA3 USARet JPN1465 2004 Scuderia FerrariMarlboro Ferrari F2004 Ferrari 053 3.0 V10 AUS2 MAL4 BHR2 SMR6 ESP2 MON3 EUR2 CAN2 USA2 FRA3 GBR3 GER12 HUN2 BEL3 ITA1 CHN1 JPNRet BRA3 2 114 2005 Scuderia FerrariMarlboro Ferrari F2004MFerrari F2005 Ferrari 054 3.0 V10Ferrari 055 3.0 V10 AUS2 MALRet BHR9 SMRRet ESP9 MON8 EUR3 CAN3 USA2 FRA9 GBR7 GER10 HUN10 TUR10 ITA12 BEL5 BRA6 JPN11 CHN12838 2006 Lucky Strike HondaRacing F1 Team Honda RA106 Honda RA806E 2.4 V8 BHR15 MAL10 AUS7 SMR10 EUR5 ESP7 MON4 GBR10 CANRet USA6 FRARet GERRet HUN4 TUR8 ITA6 CHN6 JPN12 BRA7 7 30 2007 Honda Racing F1 Team Honda RA107 Honda RA807E 2.4 V8 AUS11 MAL11 BHR13 ESP10 MON10 CAN12 USARet FRA11 GBR9 EUR11 HUN18 TUR17 ITA10 BEL13 JPN10 CHN15 BRARet 20 0 2008 Honda Racing F1 Team Honda RA108 Honda RA808E 2.4 V8 AUSDSQ MAL13 BHR11 ESPRet TUR14 MON6 CAN7 FRA14 GBR3 GERRet HUN16 EUR16 BELRet ITA17 SINRet JPN13 CHN11 BRA15 14 11 2009 Brawn GP Brawn BGP 001 Mercedes FO 108 W 2.4 V8 AUS2 MAL5‡ CHN4 BHR5 ESP2 MON2 TURRet GBR3 GER6 HUN10 EUR1 BEL7 ITA1 SIN6 JPN7 BRA8
|bgcolor="#DFFFDF"| ABU8
|
|
| align="center" bgcolor="#ffdf9f"| 3| align="center" bgcolor="#ffdf9f"| 72''' 2010 AT&T Williams Williams FW32 Cosworth CA2010 2.4 V8 BHR10 AUS8 MAL12 CHN12 ESP9 MONRet TUR14 CAN14 EUR4 GBR5 GER12 HUN10 BELRet ITA10 SIN6 JPN9 KOR7 BRA14 ABU12 10 47

 Nuorodos 
 Piloto oficialus puslapis internete

Barrichello, Rubens
Barrichello